Jaagduiwel sê hy is op pad na begraafplaas | Maroela Media
Gyselaarsdrama: Hy is dalk dood, maar 'my hart glo anders'
Vierjarige vermis in Oos-Vrystaat
Jaagduiwel sê hy is op pad na begraafplaas
Die Ekurhuleni-metropolisie (EMPD) het Sondag vyf motoriste op die N3-noord tussen die Gillooly-wisselaar en die Linksfield-afrit in hegtenis geneem.
Hoofsupt. Wilfred Kgasago, woordvoerder van die EMPD, het gesê 'n 36-jarige man agter die stuur van 'n VW Polo Vivo is omstreeks 06:30 teen 187 km/h vasgetrek. Hy het beweer hy is op pad na die Alexandra-begraafplaas.
'n Motorfietsryer is in hegtenis geneem nadat hy omstreeks 05:40 teen 177 km/h betrap is. Die man het beweer hy het die motorfiets getoets aangesien dit 'n ruk lank nie in gebruik was nie.
Die ander drie motoriste is onderskeidelik vasgetrek teen 162 km/h, 166 km/h en 178 km/h. Die verdagtes is by die Bedfordview-polisiestasie aangekla en almal op borgtog van R1 000 vrygelaat. Hulle sal binnekort in die Germiston-landdroshof verskyn.
Man sê jammer ná uitlatings oor wit mense
Klink of almal op pad was begraafplaas toe; gelukkig betyds voorgekeer!
Ek herinner my aan die stadsraadslede wat verskeie vergaderings gehou het of die kerkhof 'n omheining moes kry of nie. Na maande se redekawel staan die een op en sê: 'Dis toetentaal onnodig want niemand wat binne is kan uit en die wat buite is wil nie in nie!!!'
Ek praat nie die jaagduiwels goed nie, die wet moet wel toegepas word. Ironies dat die polisie met gevoude staan en kyk as mense klippe op die hoofweg pak, mense uit karre uit ruk, bande brand tot die teer van die pad af begin oplig. Dit is maar reg so. WANT dis baie makliker om deftig op te tree en vir die eienaar van 'n voertuig 'n kaartjie uit te skryf as om twee honderd mense met bakstene in hulle hande te trotseer. Hulle kan maar aangaan.